সে তুলনায় সালাহর অন্তর্ভুক্তি প্রশ্নবিদ্ধ। লিভারপুলের হয়ে দুর্দান্ত একটি মৌসুম কাটালেও দলকে কোনো শিরোপা এনে দিতে পারেননি। চোট নিয়ে বিশ্বকাপ খেলায় মিসরকেও গ্রুপ পর্ব পার করতে পারেননি। তাই মেসির বাদ পড়া নিয়ে প্রশ্ন তুলেছেন অনেকেই। রাশিয়ায় হতাশার বিশ্বকাপ কাটালেও বার্সেলোনার হয়ে স্প্যানিশ ডাবল জিতেছেন মেসি। জিতেছেন ইউরোপিয়ান ‘গোল্ডেন শু’ (৩৪ গোল)। তারপরও ফিফা বর্ষসেরার সংক্ষিপ্ত তালিকায় জায়গা হয়নি মেসির, গত এক যুগের মধ্যে যা প্রথমবার। অবিশ্বাস্য বটে!